Tervezet AZ EGT-VEGYESBIZOTTSÁGHATÁROZATA az EGT-megállapodás XXI. mellékletének (statisztika) módosításáról - Tervezet: a Bizottság közös álláspontja -

Tervezet AZ EGT-VEGYESBIZOTTSÁGHATÁROZATA az EGT-megállapodás XXI. mellékletének (statisztika) módosításáról - Tervezet: a Bizottság közös álláspontja -HU

[pic] AZ EURÓPAI KÖZÖSSÉGEK BIZOTTSÁGA Brüsszel, 14.10.2004 SEC(2004)1237 végleges Tervezet AZ EGT-VEGYESBIZOTTSÁGHATÁROZATA az EGT-megállapodás XXI. mellékletének (statisztika) módosításáról - - Tervezet: a Bizottság közös álláspontja - (előterjesztő: a Bizottság) (előterjesztő: a Bizottság)

INDOKLÁS

1. A megkívánt jogbiztonság és homogenitás biztosítása érdekében az

EGT-Vegyesbizottság arra készül, hogy a megállapodás elfogadása után a lehető leghamarabb minden vonatkozó közösségi jogszabályt beültessen az

EGT-megállapodásba.

2. Az EGT-Vegyesbizottságnak ezért el kell fogadnia az EGT-megállapodás XXI. mellékletének a statisztika területén nemrégiben elfogadott közösségi vívmányok hozzáadásával történő módosítására irányuló mellékelt határozatot. A határozat a következő három jogi aktust érinti:

32003 R 1267: A nemzeti számlák fő aggregátumaira vonatkozó adattovábbítás határideje, a nemzeti számlák fő aggregátumai továbbítására vonatkozó eltérések, valamint a foglalkoztatási adatok ledolgozott órákban történő továbbítása tekintetében a 2223/96/EK tanácsi rendelet módosításáról szóló, 2003. június 16-i 1267/2003/EK európai parlamenti és tanácsi rendelet;

32003 R 1287: A piaci áron számított bruttó nemzeti jövedelem összehangolásáról szóló, 2003. július 15-i 1287/2003/EK, Euratom tanácsi rendelet (GNI rendelet);

32003 D 1608: A közösségi tudományos és technológiai statisztikák előállításáról és kidolgozásáról szóló, 2003. július 22-i 1608/2003/EK európai parlamenti és tanácsi határozat.

3. Az EGT-megállapodás XXI. melléklete a fent említett rendelet bevonásával bővítésre kerül. Az EGT-Vegyesbizottság határozattervezete Liechtenstein vonatkozásában eltéréseket tartalmaz. E kérelmek okai a következők:

- Az 1267/2003/EK rendeletet és az 1287/2003/EK rendeletet illetően a 2223/96/EK tanácsi rendelet a pénzközvetítői szolgáltatások közvetett módon mért díjának (FISIM) a Nemzeti és Regionális Számlák Európai Rendszerében (ESA) történő elosztása vonatkozásában Liechtensteinre nem alkalmazandó.

- Az 1608/2003/EK határozatot illetően Liechtensteinben csak néhány olyan vállalat van, amely K&F részlegekkel is rendelkezik. E vállalatok mindegyike különböző ágazatban működik. Biztonsági okokból az adatok bizalmasak és nem tehetők közzé. Továbbá figyelembe kell venni, hogy Liechtensteinben igen korlátozott adatgyűjtési, adatfeldolgozási, módszerfejlesztési lehetőségek és változók állnak rendelkezésre.

4. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének a) pontja előirányozza, hogy a Tanács a közösségi jogalkotás alapvető változtatásokkal történő kiterjesztésével alakítja ki a határozatokra vonatkozó közösségi álláspontot.

5. Az EGT-Vegyesbizottság határozattervezete a Tanács jóváhagyására benyújtásra került, amelyet követően a Bizottság az EGT-Vegyesbizottságban előterjeszti a Közösség álláspontját.

Tervezet AZ EGT-VEGYESBIZOTTSÁGHATÁROZATA az EGT-megállapodás XXI. mellékletének (statisztika) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: megállapodás) és különösen annak 98. cikkére,

mivel:

(1) A megállapodás XXI. melléklete a .....-i ...... EGK-vegyesbizottsági határozattal [1] módosult.

[1] HL C [...]., [....], [...]. o.

(2) A nemzeti számlák fő aggregátumaira vonatkozó adattovábbítás határideje, a nemzeti számlák fő aggregátumai továbbítására vonatkozó eltérések, valamint a foglalkoztatási adatok ledolgozott órákban történő továbbítása tekintetében a 2223/96/EK tanácsi rendelet módosításáról szóló, 2003. június 16-i 1267/2003/EK európai parlamenti és tanácsi rendelet [2] a megállapodásba bevonásra kerül.

[2] HL L 180., 2003.7.18., 1. o.

(3) A piaci áron számított bruttó nemzeti jövedelem összehangolásáról szóló, 2003. július 15-i 1287/2003/EK, Euratom tanácsi rendelet (GNI rendelet) [3] a megállapodásba bevonásra kerül.

[3] HL L 181., 2003.7.19., 1. o.

(4) A közösségi tudományos és technológiai statisztikák előállításáról és kidolgozásáról szóló, 2003. július 22-i 1608/2003/EK európai parlamenti és tanácsi határozat [4] a megállapodásba bevonásra kerül.

[4] HL L 230., 2003.9.16., 1. o.

(5) E határozat Liechtensteinre nem alkalmazandó,

A KÖVETKEZŐKÉPPEN HATÁROZOTT:

1. cikk

A megállapodás XXI. melléklete a következőképpen módosul:

1. A 19d. pont (2223/96/EK tanácsi rendelet) a következő francia bekezdéssel egészül ki:

"- 32003 R 1267: a 2003. június 16-i 1267/2003/EK európai parlamenti és tanácsi rendelet (HL L 180., 2003.7.18., 1. o.).

E megállapodás alkalmazásában a rendelet rendelkezései a következő kiigazítással egészülnek ki:

A rendelet Liechtensteinre nem alkalmazandó."

2. A szöveg a 19n. pont (1921/2001/EK bizottsági rendelet) után a következő ponttal egészül ki:

,19o. 32003 R 1287: A piaci áron számított bruttó nemzeti jövedelem összehangolásáról szóló, 2003. július 15-i 1287/2003/EK, Euratom tanácsi rendelet (GNI rendelet)

(HL L 181., 2003.7.19., 1. o.);

E megállapodás alkalmazásában a rendelet rendelkezései a következő kiigazítással egészülnek ki:

A rendelet Liechtensteinre nem alkalmazandó."

3. A szöveg a 27. pont után (2150/2002/EK európai parlamenti és tanácsi rendelet) a következővel egészül ki:

,TUDOMÁNYOS ÉS TECHNOLÓGIAI STATISZTIKÁK

28. 32003 D 1608: a közösségi tudományos és technológiai statisztikák előállításáról és kidolgozásáról szóló, 2003. július 22-i 1608/2003/EK európai parlamenti és tanácsi határozat (HL L 230., 2003.9.16., 1. o.).

E megállapodás alkalmazásában a rendelet rendelkezései a következő kiigazítással egészülnek ki:

A rendelet Liechtensteinre nem alkalmazandó."

2. cikk

Az 1267/2003/EK rendelet, az 1287/2003/EK rendelet és az 1608/2003/EK határozat szövegének az Európai Unió Hivatalos Lapja EGT-kiegészítésében kihirdetésre kerülő, izlandi és norvég nyelvű változata tekintendő hitelesnek.

3. cikk

Ez a határozat [...]-én/-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [5].

[5] [Alkotmányos követelmények nincsenek megjelölve.]

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.

Kelt Brüsszelben,

az EGT-Vegyesbizottság részéről

az elnök

a titkárok az EGT-Vegyesbizottságban